《沙河书所见并感中元诸公遇雨之难》
明代·程敏政

平田白草望中齐，断陇危桥幸屡跻。颇爱初阳光煦煦，却怜旧雨尚凄凄。

龟趺古碣看遗篆，驴背军储困远赍。短策羸骖还少憩，道旁炊午断霜齑。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。